Verica Nedeljković
Verica Nedeljković (sünninimi Verica Jovanović; serbia keeles Верица Недељковић; 16. september 1929 Čačak – 13. detsember 2023) oli serbia maletaja, naiste suurmeister (1978). Nedeljković on kuuekordne Jugoslaavia naiste malemeister (1950–1953, 1958, 1965). Ta mängis viiel naiste maailmameistrivõistluste pretendentide turniiril: 1955. aastal Moskvas (6. koht), 1959. aastal Plovdivis (2. koht), 1961. aastal Vrnjačka Banjas (4.–6. koht), 1964. aastal Suhhumis (9. koht) ja 1967. aastal Suboticas (6. koht). Nedeljković osales kahel naiste maleolümpial (1963, 1966). Ta võitis Jugoslaavia naiskonna koosseisus 1963. aastal Splitis hõbemedali. Ta sai FIDE-lt 1954. aastal naiste rahvusvahelise meistri ja 1978. aastal naiste suurmeistri nimetuse.